open-index/open-wikipedia-markdown huggingface dataset:
Suistamon Perinneseura

**Suistamon Perinneseura ry** toimii entisen Suistamon kunnan alueella syntyneiden ja suistamolaisten sukupolvien yhdyssiteenä. Karjalan Liittoon kuuluva seura perustettiin Helsingissä vuonna 1951. Suistamon Perinneseura on yksi Suomen suurimmista karjalaisseuroista. Vuonna 2019 sillä oli noin 550 jäsentä.

## Missio
Suistamo oli tunnettu erityisesti runolaulun, kanteleensoiton ja itkuvirsien taitajista. Heitä olivat muun muassa Timo Lipitsä, Matjoi Plattonen, Pedri Shemeikka, Iivana Lösönen, Konstantin Kuokka, Iivana Misukka ja Iivana Onoila.

Suistamon Perinneseura kokoaa ja tallentaa Suistamon, Laatokan Karjalan ja Raja-Karjalan kulttuuriperintöä. Se vaalii aktiivisesti karjalaista kulttuuria ja karjalan kieltä. Seura ylläpitää myös vuorovaikutusta nyky-Suistamoon.

## Toiminta

### Kotiseutumatkat ja pruasniekka
Suistamon Perinneseura järjestää kerran vuodessa kotiseutumatkan Suistamolle, jonka aikana vuodesta 2016 alkaen on järjestetty myös Suistamon laulujuhlat, elvyttäen vuonna 1911 alkanut suistamolainen perinne. Kotiseutumatkan aikana vuonna 1844 valmistuneessa, Carl Ludvig Engelin arkkitehtitoimiston suunnittelemassa, Suistamon kirkonkylässä sijaitsevassa Pyhän Nikolaoksen kirkossa järjestetään perinteinen pruasniekka ristisaattoineen. 

### Karjalaiset kesäjuhlat
Seura osallistuu vuosittain myös Karjalan Liiton järjestämille Karjalaisille kesäjuhlille.

### Perinneviesti ja muut julkaisut
Suistamon Perinneseura julkaisee kahdesti vuodessa ilmestyvää lehteä, Perinneviestiä. Lehti sisältää Suistamon nykypäivää ja menneisyyttä, karjalaista kulttuuria ja Karjalan kieltä käsitteleviä artikkeleita ja tietoja seuran tulevista tapahtumista. Perinneseuralla on myös Instagram-tili, Facebook-ryhmä ja Youtube-kanava, jolla se julkaisee videoita tapahtumistaan, kotiseutumatkoista ja toiminnastaan.

### Sukututkimus
Suistamon Perinneseura tukee aktiivisesti rajakarjalaisia sukuja tutkivia sukututkijoita. Se on julkaissut useita Suistamoa, evakkokokemuksia ja rajakarjalaisuutta käsitteleviä teoksia ja muun muassa käännättänyt Suistamon seurakunnan kirkonkirjoja vuosilta 1786 –1926 venäjästä suomeen. Yksin vuosina 1998–2001 käännöstyö käsitti noin 43 000 kirkonkirjasivua. Kirkonkirjasuomennoksia täydennettiin vielä suomentamalla vuoden 1764 verorevisiokomission pöytäkirjaluettelot Suistamolta.

### Suomalaisten asuinsijojen kartoitus
Osa Suistamon Perinneseuran jäsenistä osallistuu Suistamolla kartoitustyötä tekevän, itsenäisesti toimivan ryhmän työhön. Suistamolaisjuurisista henkilöistä koostuva kartoitusryhmä, joka on julkaissut neljä karttakirjaa. Karttakirjat sisältävät Suistamolla sijaitsevien, asumattomien suomalaistalojen ja muiden merkittävien julkisten rakennusten ja paikkojen gps-koordinaatit. Karttakirjoihin on merkitty myös alueella olevat, matkailijan kannalta potentiaalisesti vaaralliset kohteet kuten kaivot. Vaikka kartoitusprojekti ei ole osa Perinneseuran toimintaa, on seura ainoa taho, joka karttakirjoja myy.

## Lähteet

## Aiheesta muualla
*Suistamon Perinneseuran Facebook-ryhmä 
*Suistamon Perinneseura Youtubessa
*Suistamon Perinneseuran Instagram-tili
Savenius

**Savenius** on sukunimi, joka on muun muassa seuraavilla suomalaisilla henkilöillä:

*Filemon Savenius (1883–?), poliitikko (SSTP, SKP) ja maanviljelijä
*Janne Savenius (1968–2019), salibandyn pelaaja
*Pauli Savenius (s. 1987), jääkiekkotuomari
Dipolis

**Dipolis** (, ”Kaksi kaupunkia”) oli antiikin Kreikassa nimitys saarelle, jolla sijaitsi kaksi polista eli kaupunkivaltiota, sekä tällaisten kaupunkien liitolle. Tunnetuimmat dipoliit olivat:

* Ikaroksen dipolis: Oine ja Therma
* Ikoksen dipolis: esiintyy Pseudo-Skylaksilla; nykyisin saarelta tunnetaan kuitenkin vain yksi polis, Ikos
* Lemnoksen dipolis: Hefaistia ja Myrina
* Mykonoksen dipolis: esiintyy Pseudo-Skylaksilla; nykyisin saarelta tunnetaan kuitenkin vain yksi polis, Mykonos
* Skiathoksen dipolis: esiintyy Pseudo-Skylaksilla; vanhemman Palaiskiathoksen ja uudemman Skiathoksen suhde poliksina on kuitenkin epäselvä.

## Lähteet
Paulo Miki

**Pyhä Paulo Miki S.J.** (; 1562 Tsunokuni, Japani – 5. helmikuuta 1597 Nagasaki, Japani) oli sotilasjohtaja Miki Handayun poika, jesuiitta ja yksi Nagasakin ristiinnaulituista marttyyreistä. Hänet kastettiin 5-vuotiaana, hän tuli jesuiitaksi vuonna 1580, opiskeli Anziquiamassa, tuli tunnetuksi sujuvasta saarnaamisestaan ja pystyi väittelemään buddhalaisten pappien kanssa, koska oli opetellut intensiivisesti buddhalaisten opetuksia. Pyhimyksen kerrotaan saarnanneen vielä riippuessaan ristillä. Paavi Urbanus VIII julisti hänet autuaaksi 14. syyskuuta 1627, autuas paavi Pius IX pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.

## Lähteet
Lake Malawi

**Lake Malawi** on tšekkiläinen indie pop-bändi, joka on perustettu vuonna 2013. Bändin jäsenet ovat Albert Černý, Jeroným Šubrt, Antonín Hrabal. Bändin EP-levy *We Are Making Love Again* julkaistiin vuonna 2015. Heidän debyytti-albuminsa *Surrounded by Light* julkaistiin vuonna 2017. Bändi edusti Tšekkiä kappaleella "Friend Of A Friend" vuoden 2019 Eurovision laulukilpailussa Tel Avivissa.

## Lähteet
Tähtikeinu

**Tähtikeinu** on suomalainen Yleisradion tuottama televisioelokuva vuodelta 2003. Todellisuuteen pohjautuva elokuva kuvaa runoilija Eino Leinon ja kirjailija L. Onervan rakkaussuhdetta sekä heidän ja säveltäjä Leevi Madetojan kolmiodraamaa. Elokuvan on ohjannut Veli-Matti Saikkonen ja käsikirjoittanut Anna-Leena Härkönen, joka myös esittää L. Onervan roolin. Muissa pääroleissa ovat Vesa-Matti Loiri (Eino Leino) ja Oskari Katajisto (Leevi Madetoja).

## Vastaanotto
Helsingin Sanomien Suvi Ahola piti kritiikissään pääosan esittäjien Härkösen ja Loirin ikäeroa turhan isona historiaan todellisuuteen verrattuna ja elokuvaa muutenkin historiallisesti epätarkkana. Elokuva sai kiitosta kauniista sisä-interiööreistä kuvatuista kohtauksista rauhallisesta kohtauksista. Myös identiteetti- ja rakkauspohdinnat saivat kiitosta.

## Lähteet
Symmakhia

**Symmakhia** (, , ”yhdessä taisteleminen”) tarkoitti antiikin Kreikassa sotilaallista liittoa polisten eli kaupunkivaltioiden välillä. Symmakhiassa olevat polikset sopivat siitä, että niillä oli yhteiset liittolaiset ja yhteiset viholliset. Liitto käsitti sekä hyökkäys- että puolustussodan. **Epimakhia** () oli liittoutumisen rajoitetumpi muoto, joka koski vain yhteistä puolustautumista, mutta joskus myös tällaista liittoa voitiin kutsua symmakhiaksi.

Useimmiten tasaväkisten polisten liitot olivat vain puolustusliittoja, kun taas voimakkaamman poliksen johdossa olleet täysiä symmakhioita. Kaupungista, joka johti liittoa ja sen joukkoja, käytettiin termiä *hēgemōn* (). Liittolaisesta käytettiin termiä *symmakhos* (). Symmakhiaa laajempia liittoja olivat *[[sympoliteia]]* ja *[[koinon]]*.

Varhaisin tunnettu symmakhia on Miletoksen ja Lyydian kuninkaan Alyatteen välinen liitto noin 550-luvulla eaa. Varhaisin liitto, josta on säilynyt maininta piirtokirjoituksessa, on Eliin ja Heraian väliltä noin vuodelta 500 eaa.

## Symmakhioita

* Deloksen meriliitto (479–404 eaa.)
* Helleeninen liitto (481–479 eaa.)
* Korintin liitto, myös helleeninen liitto (338– eaa.)
* Mantineian symmakhia (n. 431–418 eaa.)
* Peloponnesolaisliitto (n. 550– eaa.)
* Tegean symmakhia (n. 423 eaa.)
* Toinen Ateenan liitto (378–338 eaa.)

## Lähteet
Synoikismos

**Synoikismos** (, ”yhdessä asuminen”) tarkoitti antiikin Kreikassa uuden kaupungin tai poliksen eli kaupunkivaltion perustamista yhdistämällä joukko varhaisempia asutuksia uudeksi kaupungiksi ja perustamalla sille uusi kaupunkikeskus. Yhdistetyt asutukset saattoivat olla kyliä tai varhaisempia poliksia, joista tuli uuden poliksen alaisia. Joskus yhdistäminen oli puhtaasti poliittinen toimenpide, eikä muuttanut asutuksen rakennetta, kun taas joskus siihen liittyi jopa väestönsiirtoja. Joskus termiä *[[sympoliteia]]* on käytetty samassa merkityksessä.

## Esimerkkejä

* Amastriin kaupungin perustaminen yhdistämällä Kromna, Kytoros, Sesamos ja Tieion Amastriin käskystä noin vuonna 300–290 eaa.
* Ateenan poliksen muodostaminen yhdistämällä Attikan kylät esihistoriallisella ajalla, mahdollisesti nk. pimeiden vuosisatojen aikana. Mytologiassa yhdistämisen suoritti Theseus, ja Paroslainen kronikka ajoittaa sen noin vuoteen 1259/1258 eaa. Synoikismos selitti kaupungin nimen (*Athēnai*) monikollisen muodon. Yhdistämisen kunniaksi vietettiin Synoikia-juhlaa.
* Kosin poliksen muodostaminen yhdistämällä varhaisemmat Astypalaia, Halasarna ja Kos Meropis vuonna 366/365 eaa.
* Mantineian poliksen perustaminen yhdistämällä alueen neljä tai viisi kylää.
* Megalopoliin poliksen perustaminen Peloponnesoksen uudeksi valtakeskukseksi yhdistämällä noin 39 aikaisempaa asutusta muun muassa Eutresiasta, Kynuriasta, Mainaliasta ja Parrhasiasta sekä Lakoniasta vuonna 371/370 eaa. (tai käytännössä vasta 368–361 eaa.).
* Nikopoliin kaupungin perustaminen siirtämällä väkeä Aitolian, Akarnanian ja Epeiroksen kaupungeista, mukaan lukien Ambrakia, Anaktorion, Kalydon, Kassope ja Stratos, Octavianuksen käskystä vuonna 30 eaa.
* Patrain poliksen muodostaminen yhdistämällä varhaisemmat Antheia, Aroe ja Mesatis pimeiden vuosisatojen aikana doorilaisvalloituksen jälkeen. Mytologiassa yhdistäminen tapahtui Patreuksen aikana. Synoikismos selitti kaupungin nimen monikollisen muodon.
* Rhodoksen poliksen muodostaminen yhdistämällä varhaisemmat Ialysos, Kameiros ja Lindos vuonna 408/407 eaa.
* Tegean poliksen muodostaminen yhdistämällä yhdeksän kylää tai demosta, Afeidantion, Ekhenidon, Fylakeon, Gareaton, Karya, Korythea, Manthyrea, Oiaton ja Potakhidai (Botakhidai), arkaaisella kaudella ennen vuotta 600 eaa.
* Thessaloniken kaupungin perustaminen yhdistämällä Mygdonian alueen 26 varhaisempaa kaupunkia tai kylää, mukaan lukien Aineia, Khalestre, Kissos ja Therme, Kassandroksen käskystä noin vuonna 315 eaa.

## Lähteet
Helleeninen liitto

**Helleeninen liitto** (myös *kreikkalaisliitto*) oli kreikkalaisten polisten eli kaupunkivaltioiden liitto Persiaa vastaan persialaissodissa vuosina 481–479 eaa.

## Historia

Helleeninen liitto perustettiin syksyllä 481 eaa. juuri ennen Kserkseen hyökkäystä. Sen ensimmäinen kokous pidettiin Spartassa, joka oli liiton keskeisimpiä kaupunkeja. Viimeistään keväästä 480 eaa. lähtien jäsenkaupunkien edustajat (*probūloi*) kokoontuivat Isthmiassa Korintin kannaksella. Liitto kärsi persialaisille tappion Thermoylain ja Artemisionin taisteluissa vuonna 480 eaa., mutta voitti nämä Salamiin taistelussa samana vuonna sekä Plataiain taistelussa vuonna 479 eaa. Plataiain taistelun jälkeen liiton jäsenet pystyttivät Delfoihin niin kutsutun Käärmepylvään voiton kunniaksi.

Liitto hajosi persialaissotien jälkeen, jolloin monet Egeanmeren alueen kaupungit liittyivät Persian pelossa Ateenan johtaman Deloksen meriliittoon, joka alkuvaiheessa näyttäytyi helleenisen liiton perillisenä. Osa kaupungeista taas ryhmittyi sitä vastaan jo vanhastaan olemassa olleeseen peloponnesolaisliittoon.

Myöhemmin nimeä helleeninen liitto on käytetty myös Korintin liitosta, joka perustettiin vuonna 338 eaa.

## Jäsenet

Liittoon kuului antiikin lähteiden mukaan 30 tai 31 kaupunkivaltiota tai niiden liittoa. Tärkeimmät lähteet jäseniin ovat Herodotoksen *[[Historiateos]]* sekä Delfoin Käärmepylväs, johon oli kirjoitettu 31 nimeä piirtokirjoituksena. Jäsenet olivat:

* Aigina
* Ambrakia
* Anaktorion
* Ateena
* Elis
* Epidauros
* Eretria
* Fleius
* Hermione
* Keoksen tetrapolis
** Iulis
** Karthaia
** Koressia
** Poieessa
* Khalkis
* Korintti
* Kythnos
* Lepreon
* Leukas
* Mantineia
* Megara
* Melos
* Mykene
* Naksos
* Orkhomenos
* Plataiai
* Poteidaia
* Sifnos
* Sikyon
* Sparta
* Styra
* Tegea
* Tenos
* Thespiai
* Tiryns
* Troizen

## Lähteet

## Kirjallisuutta

*
Sipoon koulumuseo

**Sipoon koulumuseo - Sibbo skolmuseum** on museo, joka sijaitsee nykyisin Martinkylän vanhassa kyläkoulussa Sipoossa. Samoissa tiloissa on myös Sipoon kansalaisopiston toimintaa.

Museo sisältää yhden luokkahuoneen sekä koulun eteishallin. 

Museo on auki sopimuksen mukaan.

## Lähteet

## Aiheesta muualla
*Sipoon koulumuseo
Anni Albers

**Anni Albers** (o.s. *Annelise Fleischmann*, 12. kesäkuuta 1899 Berliini – 9. toukokuuta 1994 New Haven, Connecticut) oli saksalaissyntyinen Yhdysvalloissa uransa tehnyt tekstiilitaiteilija, jota pidetään yhtenä alan merkittävimmistä uudistajista 1900-luvulla.

Annelise Fleischmann syntyi varakkaaseen juutalaiskotiin Berliinissä. Isä oli huonekalutehtailija ja äiti Ullsteinin kustantajasukua. Tytär olisi halunnut kouluttautua taidemaalariksi Oskar Kokoschkan opissa, mutta sitä ei katsottu hyvän perheen tyttärelle sopivaksi. Hänet lähetettiin 1922 Bauhaus-oppilaitokseen, jossa hän opiskeli koulun ainoaa naisille sallittua alaa, kudontaa. Vuonna 1925 hän avioitui opettajansa, taidemaalari ja väriteoreetikko Josef Albersin kanssa. Natsien suljettua Bauhausin 1933 arkkitehti Philip Johnson kutsui Albersit Yhdysvaltoihin, Pohjois-Carolinassa toimineeseen kokeelliseen Black Mountain College -taidekouluun. Kun Josef Albers kutsuttiin 1950 Yalen yliopiston professoriksi, perhe muutti Connecticutin New Haveniin, jossa he asuivat loppuelämänsä.

Anni Albers oli vuonna 1949 ensimmäinen tekstiilitaiteilija, jonka New Yorkin Museum of Modern Art kutsui pitämään näyttelyä elämäntyöstään. Toinen suuri näyttely oli syksyllä 1985 Washington D.C.:ssä Smithsonian American Art Museumin Renwick Galleryssa. Hänen 1960-luvun suurten monumentaaliteostensa tunnetuin on *Polttouhrien muistomerkki* New Yorkin juutalaismuseossa. Hänen suunnittelemia kankaita valmistivat monet maailman johtavat tekstiiliyritykset.

70-vuotiaana Anni Albers siirtyi tekstiilistä taidegrafiikan pariin ja teki kineettistä taidetta.

## Lähteet
Humana

**Humana AB** on ruotsalainen hoivapalveluyhtiö. Yhtiö harjoittaa liiketoimintaansa seuraavilla segmenteillä: vähittäiskauppa, työnantajaryhmä sekä terveys- ja hyvinvointipalvelut. Humana aloitti toimintansa Suomessa ostettuaan Arjessa Oy:n. 

Tammikuussa 2018 Humana ilmoitti ostavansa Coronaria Hoiva Oy:n. Kilpailu- ja kuluttajavirasto hyväksyi yrityskaupan 8. huhtikuuta 2019. 

Humanan suomalainen tytäryhtiö Humana Finland Oy on perustettu vuonna 2019.

Hyvinvointipalvelut Arjessa Oy:n nimeksi vaihdettiin Humana Avopalvelut Oy vuonna 2020 ja Arjessa Oy:n nimeksi Humana arjessa Oy vuonna 2022.

## Omistus
Humanan suurimpia osakkeenomistajia ovat Impilo Care AB (18,5&nbsp;%), Air Syndication SCA (11,6&nbsp;%), Nordea Investment Funds (6,8&nbsp;%), Skandinaviska Enskilda Banken SA (4,7&nbsp;%), UBS AG London Branch (4,5&nbsp;%), Lannebo Fonder (4,4&nbsp;%), BNY Mellon (4,0&nbsp;%) ja Tredje AP-fonden (3,8&nbsp;%).

## Lähteet

## Aiheesta muualla
* Humanan verkkosivu 
* Humanan verkkosivu
Symmakhos

**Symmakhos** (, ”Liittolainen”) tai **Symmachus** (lat.) voi viitata seuraaviin:

* *[[symmakhia]]*, kaupunkien välinen sotilasliitto antiikin Kreikassa
* Symmakhos Ebioniitti (100-luku), juutalainen teologi
* Quintus Aurelius Symmachus (345–402), roomalainen puhuja ja kirjailija
* Symmachus (n. 460–514), paavi 498–514
Sympoliteia

**Sympoliteia** () oli antiikin Kreikassa kahden tai useamman poliksen eli kaupunkivaltion liitto. Termi oli peräisin verbistä *sympoliteuein*, ”jakaa poliittinen elämä”, ”elää kanssa-kansalaisina” tai ”elää saman poliksen kansalaisina”. Se saattoi viitata monenlaisiin liittoihin kaupunkien välillä.

Sympoliteiassa oli sen nimen mukaisesti keskeisenä osatekijänä *[[isopoliteia]]*, toisin sanoen liitossa olleet polikset jakoivat yhteisen kansalaisuuden. Tämä voitiin toteuttaa eri tavalla. Eräs tapa oli se, että joku polis myönsi kansalaisuuden ympäröivän maaseudun tai muiden polisten asukkaille. Varhainen esimerkki on Olynthoksen sympoliteia vuonna 432 eaa., jossa muut polikset säilyivät itsenäisinä ja niillä oli myös omat kansalaisuutensa, mutta ne tulivat osaksi Olynthoksen sympoliteiasta.

Toisaalta sympoliteia saattoi tarkoittaa kahden tai useamman poliksen liittymistä yhdeksi polikseksi, toisin sanoen *[[synoikismos]]ta* poliittisessa mielessä. Varhainen esimerkki on Mantineian ja Helissonin sympoliteia 300-luvulla eaa. Joskus varhaisemmat polikset lakkasivat olemasta liiton myötä, kun taas joskus ne säilyivät olemassa uuden poliksen alaisina poliksina tai demoksina. 200–100-luvulla jaa. termiä käytettiin myös liittokuntaan (*[[koinon]]*), kuten esimerkiksi Akhaian liittoon, kuulumisesta. Joskus sympoliteia esiintyy käytännössä synoikismoksen tai isopoliteian synonyyminä.

Isopoliteian lisäksi toinen sympoliteiaan läheisesti liittyvä termi on *[[symmakhia]]* eli sotilaallinen liittoutuminen. Isopoliteian ja symmakhian, joista voitiin sopia myös erikseen, lisäksi sympoliteiaan kuului kuitenkin useimmiten (ainakin jonkinasteinen) yhteinen hallinto.

## Tunnettuja sympoliteia-sopimuksia

Sympoliteia-sopimus tunnetaan piirtokirjoitus- tai muiden lähteiden perusteella muun muassa seuraavien kaupunkien väliltä:

* Antandros ja Syrakusa (409 eaa.)
* Byzantion ja Khalkedon (357 eaa.)
* Byzantion ja Perinthos (300-luku eaa.) (?)
* Erokhos ja Lilaia (200-luku eaa.?) (?)
* Eutresis, Thespiai ja Thisbe (300-luku eaa.?) (?)
* Flygonion ja Delfoi (100-luku eaa.)
* Flygonion ja Ambryssos (100-luku eaa.)
* Gortyn ja Faistos (400–300-luku eaa., 200-luku eaa.)
* Gortyn ja Sybrita (300-luku eaa.) (?)
* Hypnia ja Myania (100-luku eaa.)
* Iulis ja Koressia (300-luku eaa.)
* Keoksen tetrapolis ja Eretria (300-luku eaa.)
* Kolofon ja Notion (300-luku eaa.)
* Korkyra ja Orikos (300-luku eaa.)
* Lampsakos ja Ilion (n. 300 eaa.) (?)
* Lato ja Lato pros Kamara (100-luku eaa.) (?)
* Lyktos ja Khersonasos (n. 183 eaa.)
* Mantineia ja Helisson (300-luku eaa.)
* Messene ja Naupaktos
* Miletos ja Skepsis (400-luku eaa.)
* Orkhomenos ja Euaimon (300-luku eaa.)
* Plataiai ja Erythrai (400-luku eaa.)
* Plataiai ja Eteonos/Skafai (400-luku eaa.)
* Plataiai ja Hysiai (400-luku eaa.)
* Plataiai ja Skolos (400-luku eaa.)
* Stiris ja Medeon (100-luku eaa.)
* Stymfalia ja Lusoi (200-luku eaa.)

## Lähteet
Aasian ja Oseanian salibandyliitto

**Asia Oceania Floorball Confederation** (AOFC) on 2005 perustettu salibandyliitto Aasian ja Oseanian maiden Salibandyliitoille. AOFC järjestää muun muassa vuosittaisen Aasian ja Oceanian mestaruusturnauksen AOFC Cupin.
Marko Pulkkinen

**Marko Mika Aleksi Pulkkinen** (s. 1966 Sulkava) on suomalainen toimittaja ja kirjailija. Pulkkinen on koulutukseltaan yhteiskuntatieteiden maisteri, ja hän työskentelee toimittajana Ylessä Tieteen ja historian audiotoimituksessa. Aiemmin hän on toiminut muun muassa Jyväskylän Ylioppilaslehden päätoimittajana sekä tiedetoimittajana Yleisradion Prisma Studiossa. Pulkkinen on ollut myös käsikirjoittamassa ja ohjaamassa useita puolen tunnin dokumentteja sekä *Lomamatka 70-luvulle-* ja *Lomamatka 80-luvulle* -sarjoja ja toiminut Noin viikon studion taustatoimittajana. Ennen siirtymistään Yleisradioon hän toimi Iltalypsyn käsikirjoittajana 4. syyskuuta 1999 - 7. huhtikuuta 2001 ohjelman loppuun saakka.

Pulkkinen soitti 1990-luvulla mandoliinia jyväskyläläisessä Sirokko-yhtyeessä, ja sävelsi ja sanoitti suurimman osan yhtyeen kappaleista.

## Romaanit
Pulkkisen esikoiskirja *[[Syntax Error (kirja)|Syntax Error]]* julkaistiin helmikuussa 2019. Kirja kertoo Harry S. Turusesta, yritysvalmentajasta ja mediapersoonasta, joka kiertää ympäri Suomea levittämässä menestyksen ilosanomaa. Yksi automarketin lauantairuuhkassa hätäisesti otettu selfie riittää kuitenkin romuttamaan Harryn huolella rakentaman brändin ja nostamattamaan valtaisen someraivon. Kirja on kuvaus kahtia jakautuneesta maasta, sosiaalisen median vallasta ja tarinoiden voimasta.

*Syntax error* sai kriitikoilta hyvät arviot. Antti Majanderin mielestä  “Marko Pulkkisen satiiri sosiaalisen median tyrannisoimasta Suomesta osuu ja riemastuttaa". Majanderin mukaan Syntax error on uskottavan ja uskomattoman rajalla liihottava teos, posketon näköiskuva maasta, jossa koko kansa näyttää kadottaneen lauseoppinsa. Turun Sanomien Juhani Brander arvioi, että “Syntax error on nokkela ja sopivan ilkeä ajankuva erilaisista suuren yleisön silmänkääntäjistä ja somemaailman köyhyydestä. Pelkäksi huumoria tavoittelevaksi pläjäykseksi teos ei silti jää: Pulkkinen löytää herkkiä sävyjä Harryn ja tämän isän Veikon suhteeseen.” 

Keskipohjanmaassa Joona Huistinoja luonnehti, että  “kokonaisuudessaan Marko Pulkkisen esikoiskirja on erilainen, virkistävä ja silmiä avaava lukukokemus. Suosittelen tätä kirjaa kaikille, jotka pitävät rennosta huumorista, joka kuitenkin sekoittuu asiatekstiin. Syntax Error on kuin sukellus hyiseen järviveteen saunan jälkeen.”

Amman kirjablogissa kerrottiin kuinka  “Marko Pulkkinen ampuu pallon suoraan maaliin teoksellaan Syntax error. Enpä muista, milloin joku teos olisi yhtä aikaa naurattanut ja ahdistanut niin paljon kuin tämä.”

Pulkkisen toinen romaani *Tieni huipulle* ilmestyi elokuussa 2020.  Se jatkaa Harry S. Turusen tarinaa. Harry S. Turusen perustaman Uusi alku -puolueen gallup-kannatus ennustaa tulevista eduskuntavaaleista voitokkaita. Mutta koska gallupeihin ei ole luottamista, entinen yritysvalmentaja ja mediapersoona Harry osallistuu uuteen tosi-tv-ohjelmaan saadakseen äänestäjät takuuvarmasti uurnille. Harry ei kuitenkaan olisi Harry jos hän jättäisi puolueensa läpimenon pelkän primetime-julkisuuden varaan. Onneksi itärajan takaa löytyy osaamista, jonka avulla Harry uskoo saavansa puolelleen paitsi kansan syvät rivit myös algoritmit.

## Lähteet
Carr

**Carr** on seuraavien henkilöiden sukunimi:

* Allen Carr (1934–2006), brittiläinen kirjailija
* Catherine Carr (s. 1954), yhdysvaltalainen uimari
* Charmian Carr (1942–2016), yhdysvaltalainen näyttelijä
* Colette Carr (s. 1991), yhdysvaltalainen muusikko
* Daniel Carr (s. 1991), kanadalainen jääkiekkoilija
* David Carr (s. 1979), yhdysvaltalainen amerikkalaisen jalkapallon pelaaja
* Derek Carr (s. 1991), yhdysvaltalainen amerikkalaisen jalkapallon pelaaja
* Dickie Carr (1911–2000), intialainen maahockeypelaaja
* Edward Hallett Carr (1892–1982), brittiläinen historioitsija
* Emily Carr (1871–1945), kanadalainen taiteilija ja kirjailija
* Emma Carr (1880–1972), yhdysvaltalainen kemisti
* Eric Carr (1950–1991), yhdysvaltalainen rockmuusikko
* Henry Carr (1942–2015), yhdysvaltalainen urheilija
* Henry James Carr (1849–1929), yhdysvaltalainen kirjastonhoitaja
* Howie Carr (s. 1952), yhdysvaltalainen kirjailija ja talk show -juontaja
* Ian Carr (1933–2009), brittiläinen muusikko
* James Carr (1942–2001), yhdysvaltalainen soulmuusikko
* Jekalyn Carr (s. 1997), yhdysvaltalainen gospellaulaja ja lauluntekijä
* Jimmy Carr (s. 1972), englantilais-irlantilainen koomikko, kirjailija ja näyttelijä
* John Dickson Carr (1906–1977), yhdysvaltalainen kirjailija
* Leroy Carr (1905–1935), yhdysvaltalainen bluesmuusikko
* Liz Carr (s. 1972), brittiläinen näyttelijä ja vammaisaktivisti
* Lorne Carr-Harris (1899–1981), brittiläis-kanadalainen jääkiekkoilija ja olympiamitalisti
* Lucien Carr (1925–2005), yhdysvaltalainen toimittaja
* Pearl Carr (1921–2020), brittiläinen laulaja ja viihdetaiteilija
* Robert Carr (1916–2012), brittiläinen poliitikko
* Sabin Carr (1904–1983), yhdysvaltalainen seiväshyppääjä
* Stephen Carr (s. 1976), irlantilainen jalkapalloilija
* William Carr (1876–1942), yhdysvaltalainen soutaja
* William ”Bill” Carr (1909–1966), yhdysvaltalainen yleisurheilija.

## Nimen muita merkityksiä
* 3837 Carr, päävyöhykkeen asteroidi
Aurora (elokuva)

**Aurora** on vuonna 2019 ensi-iltansa saanut suomalainen draamaelokuva, jonka on käsikirjoittanut ja ohjannut Miia Tervo. Elokuvan pääosissa näyttelevät Mimosa Willamo, Amir Escandari, Oona Airola, Miitta Sorvali, Ria Kataja, Chike Ohanwe, Hannu-Pekka Björkman, Pamela Tola ja Elà Yildirim. Elokuva kertoo rovaniemeläisestä kauneushoitolassa työskentelevästä Aurorasta (Willamo), jonka elämän sisältö koostuu lähinnä juhlimisesta. Aurora tutustuu nakkikioskilla Iranista Suomeen tyttärensä kanssa tulleeseen Darianiin (Escandari), jonka tavoitteena on päästä naimisiin saadakseen oleskeluluvan. Rahapulassaan Aurora lupaa järjestää Darianille vaimon.

*Aurora* sai ensi-iltansa 25. tammikuuta 2019.

Elokuva sai seitsemän Jussi-palkintoa: parhaasta elokuvasta, ohjauksesta, käsikirjoituksesta, naispääosasta (Willamo), naissivuosasta (Sorvali), miessivuosasta (Ohanwe) ja pukusuunnittelusta.

## Näyttelijät

## Arvostelut
* *[[Episodi (lehti)|Episodi]]*: 
* *[[Helsingin Sanomat]]*: 
* *[[Me Naiset]]*: 

Joulukuussa 2019 suomalaiset elokuvakriitikot äänestivät *Auroran* 2010-luvun toiseksi parhaaksi suomalaiselokuvaksi Juho Kuosmasen *[[Hymyilevä mies (elokuva)|Hymyilevän miehen]]* (2016) jälkeen..

## Lähteet

## Aiheesta muualla
* Elokuvan traileri YouTubessa
* Miia Tervon ja Mimosa Willamon haastattelu Yle Uutisissa
Erez Tal

**Erez Tal** (oik. nimeltään **Erez Ben-Tulila**, s. 27. heinäkuuta 1961 Tel Aviv, Israel) on israellainen televisiojuontaja. Hän työskentelee KAN:n televisioverkolle. Tal juonsi vuoden 2019 Eurovision laulukilpailun yhdessä Bar Refaelin, Azzi Azarin ja Lucy Ayoubin kanssa. Erez ja Bar juonsivat kilpailun päälavalla, kun taas Azzi ja Lucy juonsivat kilpailua green roomissa.

## Lähteet
GP2 Turkin Grand Prix

**GP2 Turkin Grand Prix** oli GP2-sarjan osakilpailu, joka ajettiin vuosina 2005–2011 İstanbul Parkin moottoriradalla Turkissa.

## Voittajat

## Lähteet
Trine 4: The Nightmare Prince

**Trine 4: The Nightmare Prince** on Frozenbyten kehitteillä oleva jatko-osa *[[Trine (pelisarja)|Trine]]* -pelisarjalle. Peli julkaistiin vuonna .

## Pelaaminen
*Trine 4* palasi käyttämään "2.5D" -kuvakulmaan, joka oli käytössä ennen edeltävää *[[Trine 3]]:a*. Kolmannessa osassa oli mukana liikkuminen syvyyssuunnassa kolmiulotteisessa mailmassa, jota kutsuttiin virheelliseksi kokeiluksi. *Trine 4:ssä* on mukana aiemmista osista tuttu sankarikolmikko.

## Vastaanotto

Peli on saanut IGN:n arvostelussa arvosanaksi 8.5/10.

Peli on saanut Pelaaja-lehden arvostelussa arvosanaksi 7/10.

## Lähteet

## Aiheesta muualla
*
Brinsley Schwarz

**Brinsley Schwarz** oli englantilainen pub rock -yhtye, joka toimi vuosina 1969–1975.

Yhtye otti nimensä kitaristinsa Brinsley Schwarzin nimestä. Yhtyeen kappaleista suurimman osan teki laulaja ja basisti Nick Lowe. Yhtyeeseen kuuluivat lisäksi kosketinsoittaja Bob Andrews ja rumpali Billy Rankin sekä vuodesta 1971 alkaen kitaristi ja laulaja Ian Gomm.

Alkuaikoinaan Brinsley Schwarz esitti neopsykedeelistä folkrockia mutta vaihtoi country rock -tyyliseen rockiin, jota englantilainen lehdistö alkoi kutsua “pub rockiksi”. Yhtye kiersi Englannin pubeja ahkerasti vuosina 1971–1974. Brinsley Schwarz ei koskaan noussut suursuosioon, mutta se sai hyviä arvosteluja ja pienen mutta uskollisen kulttiyleisön.

Yhtyeen hajottua vuonna 1975 Schwarz ja Andrews liittyivät Graham Parkerin taustayhtyeeseen The Rumouriin, Gomm aloitti soolouran, Rankin soitti Terraplanessa ja Big Jim Sullivan’s Tigerissä, ja Lowesta tuli menestyksekäs sooloartisti ja tuottaja.

## Diskografia
### Studioalbumit
* *Brinsley Schwarz* (1970)
* *Despite It All* (1970)
* *Silver Pistol* (1972)
* *Nervous on the Road* (1972)
* *Please Don't Ever Change* (1973)
* *The New Favourites of... Brinsley Schwarz* (1974)

### Kokoelmat
* Original Golden Greats (1974)
* 15 Thoughts of Brinsley Schwarz (1978)
* Surrender to the Rhythm (1991)
* Nervous On The Road/The New Favourites Of... Brinsley Schwarz (1995)
* Hen's Teeth (1998)
* Rarities (2000)
* What IS So Funny About Peace Love & Understanding?(2001)
* Cruel to Be Kind(2004)

## Lähteet
Juha Herrala

**Juha Herrala** (s. 10. marraskuuta 1985 Märsta, Ruotsi) on Isojoen kunnanjohtaja. Hän aloitti tehtävässään elokuussa 2018.

Herrala on koulutukseltaan tradenomi (Ylempi AMK).  Ylioppilaaksi hän kirjoitti Honkajoen lukiosta.

Isojoen kunnanvaltuusto valitsi Juha Herralan kunnanjohtajaksi 18. helmikuuta 2018. Herrala sai valtuuston virkavaalissa 12 ääntä, Honkajoen vt. kunnanjohtaja Ulla Norrbo 8 ääntä ja hallintotieteiden maisteri Kati Ojaniemi Seinäjoelta yhden äänen. Hän toimi aiemmin Telian asiakkuusjohtajana Jyväskylässä.  Kunnallishallinnosta Herralalla ei ollut aiempaa kokemusta. 

Juha Herralan isä Juhani Herrala on toiminut Suomen keskustan edustajana Isojoen kunnanvaltuustossa. Tällä hetkellä Isojoen valtuustossa istuu Juha Herralan veli, keskustalainen Antti Herrala ja häntä ennen valtuutettuna vaikutti myös kolmas veljeksistä Esa Herrala.

## Lähteet
Ulla Norrbo

**Ulla Norrbo** (s. 1965 Isojoki) on Honkajoen entinen kunnanjohtaja. Hän on koulutukseltaan hallintotieteiden maisteri. Norrbo aloitti tehtävässään vuonna 2016.

Norrbon alkua virassa värittivät valitukset, jotka aiempi, määräaikaisena työskennellyt kunnanjohtaja Mauno Mäkiranta ja vasemmistoliiton valtuustoryhmän puheenjohtaja Antti Wasse tekivät hallinto-oikeuteen. Aiemmin Mäkiranta arvosteli Ylen haastattelussa voimakkaasti muun muassa kunnanhallituksen puheenjohtajaa Tommi Laitilaa siitä, että kunnan talousongelmista vastuuta on työnnetty hänen mielestään liikaa kunnanjohtajan harteille, vaikka vastuussa ovat myös poliitikot. Korkein hallinto-oikeus hylkäsi valitukset loppuvuodesta 2018.

Norrbo voitti kunnanvaltuuston äänestyksessä Mauno Mäkirannan äänin 11–6. Ennen kunnanjohtajan virkaa Norrbo työskenteli Isojoen kunnan liikunta- ja nuorisosihteerinä.

## Lähteet
Francisco Serrano (pyhimys)

**Francisco Serrano-Frías O.P.** (4. joulukuuta 1695 Huéneja, Granada, Espanja – 25. lokakuuta 1748 Fuzhou, Fujian, Kiina) oli espanjalainen dominikaani, pappi, lähetystyöntekijä, pyhimys ja marttyyri. Serrano pidätettiin Kiinassa Peter Sanzen kanssa 1746 ja hänet sekä hänen dominikaaniseuralaisensa, mukaan lukien Francis Diaz, tapettiin kuristamalla. Paavi Leo XIII julisti hänet kunnianarvoisaksi 6. tammikuuta 1893 ja autuaaksi 14. toukokuuta 1893, paavi Johannes Paavali II julisti hänet pyhimykseksi 1. lokakuuta 2000, ja hänen muistopäiväänsä vietetään 28. lokakuuta.

## Lähteet
Nongshim

**Nongshim Co. Ltd.** () on eteläkorealainen ruokayhtiö, joka sijaitsee Soulissa. Nongshim on perustettu Lotte Food Industrial Company -nimisenä 18. syyskuuta 1965.

## Aiheesta muualla
*Virallinen sivusto
Johanna Kantola

**Johanna Kantola** (s. 1977 Oulu) on suomalainen politiikan tutkija. Hän on Euroopan politiikan tutkimuksen professori Helsingin yliopiston Eurooppa-tutkimuksen keskuksessa marraskuusta 2022. Aiemmin hän toimi sukupuolentutkimuksen professorina Tampereen yliopistossa 2017–2022. Hän on myös valtio-opin dosentti Helsingin yliopistossa vuodesta 2007.

Kantola valmistui yhteiskuntatieteiden maisteriksi Birminghamin yliopistosta vuonna 2000 ja väitteli Bristolin yliopistossa valtio-opista vuonna 2004. Kantolan tutkimus käsittelee naisia ja tasa-arvoa erityisesti poliittisissa instituutioissa. Hän on edistänyt tasa-arvoa yliopistoissa ja paljastanut sukupuolten välistä epätasa-arvoa myös esimerkiksi Helsingin yliopiston valtio-opin laitoksella 2000-luvulla. Hänen tutkimusryhmänsä ovat käsitelleet mm. sukupuolen, vallan ja korporatismin kytköksiä Suomessa ja Euroopan parlamentin puolueryhmittymiä ja niiden valtasuhteita sukupuolen, demokratian ja puoluepolitiikan näkökulmista.

Kantola kutsuttiin Suomalaisen Tiedeakatemian jäseneksi keväällä 2024.

## Teoksia
* *Gender and Political Analysis* (yhdessä Emanuela Lombardon kanssa, Palgrave, 2017)
* *Gender and the European Union* (Palgrave, 2010) 
* *Feminists Theorize the State* (Palgrave, 2006)
* *The Oxford Handbook on Gender and Politics* (Oxford University Press, 2013, toim. yhdessä Georgina Waylen, Karen Celis & Laurel Weldon kanssa)
* *Gender and the Economic Crisis in Europe: Politics, Institutions and Intersectionality* (Palgrave 2017, toim. yhdessä Emanuela Lombardon kanssa) 
* *Tasa-arvo toisin nähtynä: Oikeuden ja politiikan näkökulmia tasa-arvoon ja yhdenvertaisuuteen* (Gaudeamus, 2012, toim. Kevät Nousiaisen ja Milja Saaren kanssa)
* *Changing State Feminism* (Palgrave, 2007, toim. Joyce Outshoorn kanssa)

## Lähteet
Onnenpeli

**Onnenpeli** on peli, jossa menestyksen määrää onni ja sattuma eikä taito. Onnenpelejä ovat esimerkiksi arpajaiset, bingo, ruletti ja lotto. Satunnaisuuden luomisessa voidaan käyttää esimerkiksi arvontakoria, noppaa tai pelikortteja; joskin monet korttipelit ja jotkin noppapelit kuten backgammon ovat taitopelejä.

## Lähteet
DAT-nauha

**DAT-nauha** () tarkoittaa digitaalista magneettinauhan sisältävää äänikasettia, jonka mitat ovat 73 x 54 x 10,5 mm. Tavallisesti kasetti on kahden tunnin mittainen, mutta useissa DAT-nauhureissa on lisäksi puolinopeus, jolloin kasetille mahtuu neljän tunnin äänitys. Ensimmäinen DAT-nauhuri tuli markkinoille Sony-yhtiön toimesta Japanissa vuonna 1987. Suomessa DAT-nauhureiden myynti aloitettiin vuoden 1988 lopulla.

Tavallisessa ääninauhassa käytetään analogista tallennusta, jossa magnetointi muuttuu äänenvoimakkuuden mukaan. DAT-nauhassa ääni tallennetaan kuitenkin digitaalisesti bitteinä samaan tapaan kuin CD-levyssä. Näin päästään eroon suhinoista ja muista häiriöistä. DAT-järjestelmässä informaation digitaalinen tallentaminen magneettinauhalle ja lukeminen siltä tapahtuvat kuvanauhureista tuttua pyörivää rumpua käyttäen. Tarkalleen ottaen on siis kyse R-DATista (engl. *rotary*, pyörivä). Äänipäät sijaitsevat pyörivällä rummulla, jonka ympäri nauha pujotetaan 90 astetta.

DAT-nauhurin äänenlaatu on CD-levyn luokkaa. Normaalissa äänitys- ja toistotilassa käytetään 48 kHz:n näytteistystä.

Laitevalmistajat sopivat vuonna 1989, että DAT-nauhurit kykenevät kopioimaan digitaalisesti CD-levyjä. Marraskuussa 2005 Sony ilmoitti, että sen jäljellä olevien DAT-nauhurimallien valmistus lopetetaan seuraavan kuukauden aikana.

## Lähteet
Neljäntienristeys

**Neljäntienristeys** on kirjailija Tommi Kinnusen vuonna 2014 ilmestynyt esikoisromaani.

Kirjan nimi viittaa sen rakenneratkaisuun: teos muodostuu neljästä eri elämäntarinasta, jotka kerrotaan kunkin omasta näkökulmasta. Naisten asema tulee esille jokaisessa tarinassa. Myös ajan kuluminen tulee esiin, joten kyse on myös sukutarinasta.  Neljäntienristeys on myös viittaus Kuusamon keskustassa sijaitsevaan risteykseen, jossa kohtaavat Ouluntaival, Kitkantie, Kitronintie sekä Kelantie. Paikalliset kutsuvat risteystä nimellä "Neljäntienristeys". Teos alkaa Maria-nimisen kätilön ensi askeleista ammatissaan 1890-luvulla. Hän joutuu kokemaan erityisesti miesten vähättelyä. Työ kuitenkin sujuu ja Maria rakentaa itselleen ja lapselleen talon kaupungin keskeiselle paikalle, jota ihmiset alkavat kutsua Kätilönmutkaksi. Teos on myös talon tarina. Marian lapselle Lahjalle ja tämän aviomiehelle Onnille se on ensimmäinen yhteinen koti. Neljäs henkilö Kaarina palaa kotiveräjille 1960-luvulla ja kohtaa aikaisempien sukupolvien patoutuneita, puhumattomia jännitteitä.

Kirjallisuuskriitikko Antti Majander luonnehti romaania harvinaisen painokkaaksi ja varmaotteiseksi proosadebyytiksi. Romaani on julkaistu hollanniksi, islanniksi, japaniksi, liettuaksi, norjaksi, puolaksi, ranskaksi, ruotsiksi, sloveeniksi, tanskaksi, tšekiksi, turkiksi, kreikaksi, italiaksi, kroatiaksi, saksaksi, unkariksi ja viroksi  ja sen käännösoikeudet on myyty lisäksi Kiinaan ja Latviaan.

## Palkinnot ja myynti
Ilmestymisvuonnaan se oli Finlandia-palkintoehdokas. Se oli ehdolla myös Helsingin Sanomien esikoiskirjapalkinnon saajaksi. Keväällä 2015 teos sai Suuren journalistipalkinnon yhteydessä ensimmäistä kertaa jaetun Vuoden kirja -palkinnon. Kinnuselle myönnettiin Kiitos kirjasta -tunnustuspalkinto keväällä 2015. Syksyllä 2015 hän sai kirjasta Nuori Aleksis -palkinnon.

Teosta oli helmikuussa 2016 myyty noin 57&nbsp;000 kappaletta.

## Palkinnot ja ehdokkuudet

## Lähteet

## Aiheesta muualla
* Tommi Kinnunen kertoo ''Neljäntienristeyksestä'' ja sen taustasta (Arkistoitu sivu)
* Kinnunen, Tommi: Neljäntienristeyksestä kohti tuntematonta – kirjailija Tommi Kinnunen paljastaa päiväkirjassaan HS:n lukijoille kirjoittamisen tuskan ja riemun HS.fi. 21.10.2015 (Arkistoitu sivu) (Arkistoitu sivu 2)
Uuden Musiikin Kilpailu 2019

**Uuden Musiikin Kilpailu 2019** (**UMK 2019**) järjestettiin 2. maaliskuuta 2019. Kilpailu oli järjestyksessään kahdeksas ''Uuden Musiikin Kilpailu''. Vuoden 2019 *Uuden Musiikin Kilpailu* jatkui kutsukilpailuna, jossa Daruden ja Sebastian Rejmanin kolmesta kappaleesta yksi valittiin Suomen edustuskappaleeksi. Suomen edustuskappaleeksi valittiin "Look Away".

## Formaatti
Vuoden 2019 *Uuden Musiikin Kilpailu* jatkui kutsukilpailuna. *Uuden Musiikin Kilpailu* 2019 järjestettiin 2. maaliskuuta 2019 Turun Logomossa, jossa kolmesta kappaleesta valittiin yleisöäänestyksen ja kansainvälisten raatien yhteistuloksella Suomen edustuskappale vuoden 2019 Eurovision laulukilpailussa. Kansainväliset raadit olivat vuonna 2019 Espanja, Irlanti, Iso-Britannia, Israel, Norja, Ruotsi, Tanska ja Tšekki.

## Kilpailun kulku
### Finaali 2. maaliskuuta 2019
Finaalia seurasi keskimäärin alle 358&nbsp;000 televisionkatsojaa.

## Lähteet
The Origin and Development of the Moral Ideas

**The Origin and Development of the Moral Ideas** on suomalaisen sosiologin Edvard Westermarckin pääteos, moraalin evoluutioteoreettista taustaa käsittelevä sosiaaliantropologinen ja filosofinen yleisesitys, joka ilmestyi kahdessa osassa englanniksi vuosina 1906 ja 1908. Sen ensimmäinen osa on suomennettu nimellä **Moraalin synty ja kehitys**. Teos on yksi tieteenalansa klassikkoja, vaikka sen sisältöä pidetään nykyään vanhentuneena. Westermarck oli ensimmäinen laajoja kenttätutkimuksia tehnyt sosiaaliantropologi, joka vietti muun muassa vuosia tutkimustyössä Marokossa.

*The Origin and Development of the Moral Ideas* on yleisesitys moraalikäsitysten historiasta ja alkuperästä. Sen pääaineistona ovat sosiaaliantropologiset tutkimustiedot ja konkreettisia esimerkkejä on runsaasti, mutta teoksen ote on enemmän moraalifilosofinen kuin Westermarckin aiemmissa teoksissa. Teos sisältää perusteellisimman esityksen Westermarckin eettisen relativismin teoriasta, jonka mukaan moraali on aina yksilöllistä ja suhteellista eikä yleispäteviä moraalisääntöjä voi olla olemassa. Ympäristön antamat palkinnot (hyväksyntä) ja rangaistukset (paheksunta) määräävät sen, minkälaisia tekoja yksilö oppii pitämään hyvinä tai pahoina. Moraalin pohjana ovat niin sanotut korvauksen tunteet (*retributive emotions*), jotka ovat kehittyneet biologisten vaistojen pohjalta. Siveelliset arvostelmat ovat merkityksellisiä vain kunkin yhteisön omaksumien sääntöjen piirissä, ja yhteisön säännöt taas kehittyvät evoluution kautta sellaisiksi, että ne parhaiten tukevat yhteisön olemassaoloa. Ihmiskunnan rationaalisuuden kehittyessä siveelliset tunteet ovat alkaneet kohdistua yhä enemmän tekojen motiiveihin itse ulkoisten tekojen sijasta.

Teoksen lähtökohtana olevaa vertailevaa metodia on myöhemmin arvosteltu, koska Westermarckin katsottiin tehneen liian rohkeita johtopäätöksiä pelkästään vertailemalla irrallisia detaljitietoja eri kulttuurien ja kansojen tavoista. Aikalaisista muun muassa Émile Durkheim kritisoi teosta tästä. Myöhemmin vertaileva metodi onkin hylätty sosiaaliantropologisessa tutkimuksessa.

Englanniksi julkaistu *The Origin and Development of the Moral Ideas* käännettiin välittömästi saksaksi, pian ruotsiksi ja vuosina 1928–1929 myös ranskaksi. Sitä ei ole koskaan suomennettu kokonaan. Emerik Olsoni ryhtyi suomentamaan ensimmäistä osaa ruotsin kielestä vuonna 1916, mutta sai vuoteen 1920 mennessä käännettyä vain 13 ensimmäistä lukua. WSOY julkaisi Olsonin suomennoksen vuonna 1933 nimellä *Moraalin synty ja kehitys I: Siveelliset yleiskäsitteet*.

## Lähteet

## Aiheesta muualla
*Koko teos vapaasti luettavissa (vuoden 1924 englanninkielinen laitos) Project Gutenberg.
Söderön

**Söderön** on saari Kasnäsin länsipuolella Högsåran ja Holman saarien välissä. Kemiönsaaren kunnassa. Söderön on 189 hehtaarin kokoinen ja saarella asuu vakituisesti kaksi henkilöä.

Söderön on kallioinen ja metsäinen. Saaren keskellä on niittyalue Kärret. Saaren asutus sijaitsee sen pohjoislaidalla. Söderönillä sijaitsee kaksi luonnonsuojelualuetta, joista toinen on osa Saaristomeren kansallispuistoa.

## Lähteet
Pulaskin piirikunta (Arkansas)

**Pulaskin piirikunta** () on Yhdysvaltojen Arkansas’n osavaltiossa sijaitseva piirikunta. Sen väkiluku oli 393&nbsp;748 vuonna 2010 ja sen pinta-ala on 2&nbsp;093 neliökilometriä. Piirikunnan hallintokeskus Little Rock on myös sen suurin kaupunki.

Piirikunta on saanut nimensä Casimir Pulaskilta.

## Väestö
Piirikunnan asukkaista 52,6 prosenttia on valkoisia, 36,1 prosenttia mustia ja 6,05 prosenttia latinalaisamerikkalaisia. 8,11 prosenttia puhuu muita kieliä kuin englantia. 96,8 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta.

## Kuvia piirikunnasta

Tiedosto:Pulaski county arkansas courthouse.jpg|Piirikunnan oikeustalo.
Tiedosto:Little Rock.jpg|Little Rockin keskustaa.


## Lähteet

## Aiheesta muualla
Sinauli

**Sinauli**, myös *Sanauli* (Devanagiri: सिनौली) on arkeologinen löytöpaikka Luoteis-Intiassa, josta on löydetty vanhoja hautoja. Joissakin haudoissa on kiekkopyöräisiä vaunuja. Sinauli kuuluu okralla maalatun keramiikan alueeseen.

Sinaulin hautausmaa (*Sanauli*) sijaitsee Barot tehsil:issä, Baghpatin piirikunnassa, Uttar Pradeshin osavaltiossa, Intiassa. Nykyään se on noin 6 km päässä Jamuna-joesta. Tuon ajan asutuskeskus Alamgirpur sijaitsee noin 20 km tästä paikasta itäkaakkoon. Aiemmin Jamuna-joki saattoi virrata lähempänä. Paikan hautoihin luultavasti liittyvää suurta muinaista asutuskeskusta ei ole löydetty. Jonkinverran uunien jäänteitä esiintyy lähellä. Seudulta on tehty paljon okranvärisen keramiikan ja kupariaarteiden löytöjä.

## Haudat
Sinaulin hautausmaa ajoittuu aikaan 2200–1800 eaa Pronssi- ja kupariesineitä on löydetty, muttei rautaa. Hautoja on löydetty ainakin 116. Haudat ovat joko "laajennettuja hautauksia": ruumis kyykyssä, toiseen kertaan hautauksia: vain luunsiruja, eläinhautauksia tai ruumiittomia "symbolisia hautauksia". On haudattu molempia sukupuolia, kaiken ikäisiä, monista yhteiskuntaluokista. Löytökerrostuman keskiosassa on polttetun saven tasanne, joka saattaa kieliä polttohautauksista.. Lisäksi on löydetty arkkuhautauksia joissa kaksi antenniperäistä pronssimiekkaa ja kypäriä. Erään arkun kannessa on härän pää, jonka sarvien keskellä pyhän pipal-viikunapuun lehti. Haudoista on löydetty myös vaunuja, kilpiä, pitkävartinen soihtu, kypärä, Ruumiit on haudattu pää pohjoiseen tai luoteeseen päin. Antenniperäiset miekat ovat tyypillisiä kupariaarrekulttuurille, joka on pääosin myöhäisharappalainen. Niitä ei esiintynyt kypsässä Harappan kulttuurissa. Mutta keramiikka muistuttaa harappalaista.

Saviastioita on ruumiin jalkopäässä ja pään lähellä, Eri haudoissa saviastioiden luku on yleensä pariton. Yhdestä paikasta on löydetty viulun muotoisen kotelon jäänteet, jossa on kupariaarrekulttuurile tyypillisiä "kalaihmisen" muotoisia kuparilevyjä. Kotelo saattaa olla kilpi. Kalaihminen saattaa tarkoittaa jumalaa. Se tuo mielene Kiinan *tian*-merkin, joka tarkoittaa jumalaa tai taivasta.

## Vaunulöydöt

Sinaulista on löydetty hyvin vanhat sotavaunut ehkä ajalta noin 1900-1800 eaa. Varmemmin paikasta on otettu kaksi ajoitusta.

3815 ja 3500 BP, virhemarginaalilla 130 vuotta. Vaunut ovat varhaisen Mesopotamian jne. mallisia kiekkopyöräisiä, ei myöhempää puolapyöräistä tyyppiä. Vaunuhauta lienee ainakin paikallisen mahtimiehen tai sotapäällikön hauta. Löytö saattaa viitata siihen, että Indus-kulttuurin ajan ihmiset eivät olleet ainakaan kulttuurin taantumavaiheessa niin rauhanomaisia kuin on aiemmin ajateltu

Asko Parpolan mukaan Sanaulin hautalöytö kertoo esi-Rigvedan aikaisesta indoiranilaisten muutosta Intiaan, ehkä BMAC-kulttuurin alueelta.

## Katso myös
*Okralla maalattu keramiikka
*Kupariaarrekulttuuri
*Farmana

## Lähteet
Freja Transport & Logistics

**FREJA Transport & Logistics Oy** on Matti Urmaksen ja Jørgen Hansenin perustama kuljetus-, huolinta ja logistiikka-alan palvelutarjoaja. Freja tarjoaa kansainvälisiä maantie-, meri-, lento- ja projektikuljetuksia. FREJAn palvelutarjoamaan kuuluvat täyskuorma-, osakuorma-, kappaletavara- sekä lämpösäädellyt kuljetukset. Yritys on osa SDK FREJA-konsernia.  

Yhtiön kalustossa on tuhatkunta traileria. 

FREJAn Suomen konttorit sijaitsevat Turussa (pääkonttori), Vaasassa, Vantaalla ja Kruunupyyssä.

Yhtiön Freja Transport & Logistics Oy liikevaihto oli 162,06 miljoonaa ja tilikauden tulos 7,98 miljoonaa. Liikevaihto nousi 36,3%. Liikevoittoprosentti oli 6,3%. Tiedot perustuvat yhtiön viimeisimpään tilinpäätökseen vuodelta 2023. Yritys työllistää Suomessa n. 80 kansainvälisten kuljetusten ammattilaista.

## Historia
Kun Matti Urmas ja FREJA konsernin perustaja Jørgen Hansen ostivat vuonna 2003 Maa ja Meri Oy:n, heillä oli iso visio. Tavoitteena oli kehittää yhtiöstä kansainvälinen toimija, jonka kilpailuvaltteina ovat ainutlaatuinen asiakaspalvelu sekä joustavuus. Maa ja Meri Oy oli perustettu Helsingissä vuonna 1942 hoitamaan puolustusvoimien sotakalustoa. Vuonna 2003 yrityksessä oli neljä työntekijää ja sen liikevaihto oli kaksi miljoonaa euroa. Vuoden 2009 alussa logistiikkayhtiö sai nykyisen nimensä Freja Transport & Logistics Oy. Konserniin kuuluvien yritysten nimet yhtenäistettiin, ja konserni alkoi rakentaa pohjoismaista brändiä.

Vuonna 2021. FREJA Transport & Logistics Oy osti kruunupyyläisen TL Transin. Yrityskaupan myötä FREJAn kuljetuspalveluvalikoima kasvoi lämpötilasäädellyillä maantiekuljetuksilla ja noin 80 thermo-trailerilla. Yrityskauppa on ollut FREJAn ainoa Suomessa. 

FREJA hyväksyttiin jäseneksi arvostettuun World Wine Cargo Alliance -kuljetusverkostoon 2023. Verkosto kokoaa yhteen luotettavia kuljetusalan toimijoita, jotka haluavat erikoistua viinin ja muiden väkevien alkoholijuomien kuljetuksiin. 

FREJA Suomi on yrityksenä useana vuonna palkittu mm. Kauppalehden Menestyjä-yrityksenä.  FREJA on tutkitusti myös saavuttanut kahtena peräkkäisenä vuonna kansainvälisten kuljetusten parhaan palveluntarjoajan aseman ja 74% FREJAn asiakkaista suosittelisi yritystä kansainväliseksi kuljetuskumppaniksi. 

Freja-konserni on perustettu Tanskassa vuonna 1985. Kansainvälisellä FREJA-konsernilla on toimipisteitä Suomen lisäksi Tanskassa, Norjassa, Ruotsissa, Puolassa ja Kiinassa.

## Lähteet
Mahdottomuus (logiikka)

**Mahdottomuus** on logiikan käsite, mahdollisuuden vastakohta. Propositio on mahdoton, jos se ei olisi voinut olla tosi. Tällaisia ovat esimerkiksi loogisesti ristiriitaiset propositiot, jotka rikkovat esimerkiksi ristiriidan lakia tai kolmannen poissuljetun lakia. Modaalilogiikassa tämä voidaan ilmaista mahdollisten maailmojen avulla niin, että propositio on mahdoton, mikäli se ei ole tosi missään mahdollisessa maailmassa.

Tutkijat ovat kehittäneet myös *mahdottomien maailmojen* käsitteen. Mahdottomassa maailmassa on sellaisia tosia propositioita (esimerkiksi joku loogisesti mahdoton propositio), jotka eivät olisi voineet olla tosia missään mahdollisessa maailmassa. Näin normaalit logiikan lait eivät välttämättä päde mahdottomissa maailmoissa.

## Lähteet
Distocyclus

**Distocyclus** on lasiveitsikalojen heimoon (Sternopygidae) kuuluva kalasuku. Francisco Mago Leccia kuvasi suvun ensimmäisenä vuonna 1978.

## Lajit
Sukuun kuuluu ainakin seuraavat 2 lajia:

* *[[Distocyclus conirostris]]* (*C. H. Eigenmann & W. R. Allen, 1942*)
* *[[Distocyclus guchereauae]]* (*Meunier, Jégu & Keith, 2014*)

## Lähteet